**Floare de omăt**

*Ioan Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

cu omăt și amintiri

pașii iarăși îmi înscriu

printre rânduri în sclipiri

chiar sub ochiul iernii viu

vise flori și iar omăt

îmi transpar pe sub sprâncene

să pun lucrurilor capăt

și să-ncep o nouă vreme

floare albă de omăt

și de pași și flori de vânt

sunt departe iată hăt

în albastru de cuvânt

însă vremea ne-a rămas

azi ca o fotografie

să facem încă un pas

pe pârtia albă vie

suntem flori și vrem cununi

pe frunte să ni se pună

ca să fim mereu mai buni

în alb toți să se supună

23-01-2016 Cluj